b'\n_START_ARTICLE_\nVelika nagrada Macaa\n_START_PARAGRAPH_\nVelika nagrada Macaa (tudi Macau Grand Prix) je vsakoletna dirka razli\xc4\x8dnih dirka\xc5\xa1kih kategorij, ki poteka novembra v kitajskem mestu Macao. Najbolj znana je dirka Formule 3, ki tu poteka od leta 1983, pred tem pa je potekala glavna dirka v kategorijah \xc5\xa1portnih dirkalnikov, Formule Libre in Formule Pacific. Je edina dirka, na kateri po uli\xc4\x8dni stezi dirkajo tako motociklisti\xc4\x8dni kot tudi avtomobilisti\xc4\x8dni dirka\xc4\x8di. Na za\xc4\x8detku svojih karier so mnogi znani dirka\xc4\x8di nastopali na tej dirki, najznamenitej\xc5\xa1i zmagovalci so Ayrton Senna, Michael Schumacher, David Coulthard, Ralf Schumacher in Takuma Sato.'